28. divizija Kopnene vojske
28. divizija Kopnene vojske je vojna formacija koja je tokom rata u Bosni i Hercegovini djelovala u sastavu Drugog korpusa Armije RBiH. Formirana je 1. marta 1995. na osnovu odluke Predsjedništva i naređenja komandanta Generalštaba. Naslijedila je Operativnu grupu 8. Sjedište divizije nalazilo se u Srebrenici. Zona odgovornosti obuhvatala je slobodne teritorije Srebrenice i Žepe. U sastav 28. divizije ušle su: 280. istočnobosanska lahka brigada 281. istočnobosanska lahka brigada 282. istočnobosanska lahka brigada 283. istočnobosanska lahka brigada 284. istočnobosanska lahka brigada 285. lahka brigada. Padom Srebrenice i probojem 28. divizije ka slobodnoj teritoriji, došlo je do spajanja 24. i 28. divizije u novu 28. diviziju sa sjedištem u Živinicama. Od septembra 1995. 28. divizija je direktno podređena Generalštabu, čime napušta 2. korpus. Od jedinica iz stare 28. divizije formirane su 286. i 287. brdska brigada.